Kære alle Jeg er begyndt at springe lidt, som afveksling til dressuren. Det er min fornemmelse, at hun synes det er noget mere spændende som dressuren, og det går dog også ganske udmærket, bortset fra, at hun altså trækker enormt meget mod springene, og efterfølgende næsten ikke er til at stoppe igen, som vel nok er det største problem. For det at hun trækker mod springene er vel bare tegn på, at hun godt kan lide det, eller hvad? (Er ikke den store springrytter).  Har forsøgt at tage et spring ad gangen, for at stoppe op igen, men det har ingen effekt. Kan det have noget at gøre med, at der er for lidt udfordring i den højde, som springene er? Jeg er ikke særlig modig, så derfor springer vi kun ca. 50 - 60 cm. i øjeblikket. Jeg rider med martingale og et alm. to-delt bid. (Det samme bid, som jeg bruger i dressur, hvor hun reagerer udmærket på "stop-knappen"). På forhånd tak for hjælpen. Med venlig hilsen  Sandra
Det er ikke meningen at hesten skal styrte afsted mod springene eller trække så voldsomt at den ikke adlyder rytterens signaler - hverken før eller efter springene. Det er dig som rytter der skal sætte tempoet og retningen(og det skal ikke øges eller sænkes før du giver signal til det) præcis ligesom i dressur. Når det så er sagt, så kan det til tider være ganske svært, særligt hvis hesten ikke er rutineret eller tidligere har lært, at springning foregik med 200 km i timen og 30 graders sving. Mange tror at når hesten løber stærkt på springene er det per definition et tegn på at den godtkan lide det. Det er det bestemt ikke altid. Ligeså tit skyldes det at hesten faktisk stresser over situationen og egentlig "flygter" eller forsøger at få det overstået hurtigst muligt. Måske du skal overveje om din usikkerhed(du skriver du ikke er så modig) ubevidst smitter af på hesten. Måske kommer du til at falde lidt frem, måske kommer du til tider til at acceptere at den løber (man er gerne - hvis man er lidt udikker- tilbøjelig som rytter til at at tænke at hvis bare det går stærkt, kommer man også over). Ligeledes kan det skyldes at hesten mangler balance og koordination og derfor vælger det høje tempo for at kompensere for dette. Det kan selvfølgelig også være at hesten "bare" bliver meget tændt / begejstret når der er spring på banen, og derfor overhører signalerne eller sætter tempoet op. Men under alle omstændigheder synes jeg ikke du skal sætte springene op før du har styr på hesten, og den kan gå roligt og afslappet. Højden er efter min meningen det nemmeste at fylde på (alt efter hestens kapacitet selvfølgelig). Springteknik, lydhørhed for hjælperne og kontrol er oftest langt sværere at opnå. Jeg ville fokusere enormt meget på at hesten skal slappe af og høre efter. Start evt. med at springe fra trav, og gå så videre med at springe i LANGSOM gallop (fx bare cavallettis). Lad være med at byg springene højere eller sværere end hvad i med lethed kan klare. Dvs. heller ingen skarpe vendinger osv. Løber hesten for dig så er det ind på en volte og få ro på situationen, evt. brems den helt ned i trav eller skridt. Rid ikke på springene før du har ro på hesten, og løber den efter springene så er det ind på en volte igen og få den ned i tempo. Hvis hesten begynder at blive for ophidset så tag den ned i skridt, og skridt et par minutter for lange tøjler eller stop helt for den pågældende dag. Ligeledes er det en god ide at træne masser af overgange og parader når du springer (altså ikke i tilridningen - men når du bare rider rundt mellem springene) så den hele tiden forbliver opmærksom på dine signaler. Sidst men ikke mindst er det nok en god ide at overveje om bremsen også virker som skal (selvom du ikke har problemer med at stoppe den i dressur). Hvis den virkede 100 % havde du vel ikke problemet i spring og du ville heller ikke behøve martingalen:)
Hej Tusindfryd Mange tak for dit uddybende og brugbare svar - der er helt sikkert nogle ting, som jeg kan bruge, når vi træner, især det med overgangene, for det glemmer jeg. Det er mit klare indtryk, at hun bliver tændt/begejstret så snart vi går ind på springbanen. Derudover er hun lynende intelligent til at huske baner, så efter max to omgange af samme bane er jeg nødt til at ændre banen, for ellers "kører" hun selv sit løb. Det med at tage ned i skridt, hvis vi har redet måske en runde på 4 spring gør vi allerede. Springe fra trav gør vi også, men et par meter inden springet sætter hun selv i galop, så det er også en ting vi skal arbejde med. Det kan sagtens være, at min usikkerhed påvirker hende, for hun er en meget følsom hest. Det bliver forhåbentligt bedre med tiden. Vi må i gang med at øve en masse overgange, og så fortsætter vi med de lave spring foreløbigt.
Nu gik det lige så godt med trafiktræningen af min plag på 1 år......dum som jeg er, så overvurdere jeg ham. Vi har nu flere uger i træk gået små ture i vores lille by og han har taget alt jeg har budt ham meget fornuftigt. Så i dag tænkte jeg at jeg ville gå skridtet videre og gå ud på en størrer vej, hvor der kommer flere biler. Der er 3 meter rabat mellem vej og cykelstien, så det var ikke fordi vi skulle gå klods op af vejen. På vej ud går det fint.....der kommer biler og en motorcykel, som han ikke reagere det vilde på......kun nogle enkle trippe trin. Jeg roser ham op til skyerne og ved en tværgående vej vender jeg om, da jeg vil stoppe mens legen er god og alt går godt. Jeg vælger så at gå på hans venstre side, så der både er rabat og mig mellem ham og bilerne. Vi begynder at gåhjemad og så kommer den her kæmpe lastbil med blink på.......Jeg kæmpe en kamp for at holde ham, men må gi op til sidst. Heldigvis ligger der en kæmpe græsmark, som han tar flugten udover. Jeg får ham fanget og vi går over markerne hjem. Nu sidder jeg her med en følelse af, at jeg har svigtet ham.....Jeg pressede ham ud i noget han ikke var klar til. Jeg håber ikke at jeg har ødelagt alt det arbejde, som jeg havde lavet inden. For f..... hvor har jeg dog opført mig tåbeligt. Skulle bare lige af med min dårlige samvittighed.
Øv, en træls oplevelse for Jer begge. Men du skal ikke have dårlig samvittighed, det er jo ikke din skyld at den dumme lastbil skulle komme lige der på det uheldige tidspunkt. Jeg synes absolut det lyder til at du har gjort det rigtige hele vejen igennem, og jeg synes ikke det lyder til du har overvurderet ham. Heldigvis kunne han jo komme sikkert derfra og der skete ikke noget med nogen af Jer. Det er selvfølgelig brandærgeligt at det skulle gå sådan og det endte med en flugt. Jeg tror nu også min hoppe, som ellers er meget trafiksikker, ville have blevet enormt ræd over sådan et skrummel. Jeg tror du skal starte lidt tilbage igen, går det godt tror jeg du hurtigst muligt skal gå samme strækning igen. Det kan godt være din hest virker nervøs/bange ved stedet det skete, men her er det enormt vigtigt at du ikke vender om og går hjem, hvis du kan mærke denne reaktion. Hav snolder med i lommen, ros ham og sørg for selv at være meget meget rolig, træk vejret dybt og forestil dig turen sådan, som den allerbedst kunne være. Gå samme tur rigtig mange gange, så vil den dårlige oplevelse efterhånden blive slettet fra hans hukommelse og de gode oplevelser komme istedet. Held og lykke med det.
Tak for dit svar. Den dårlige samvittighed vil bare ikke forlade mig  Jeg havde også i tankerne at gå tilbage til de små ture i byen og være helt sikker på, at de sidder i skabet, inden vi går ud langs den store vej igen. Det er rart at få lidt opbakning, når det går som det gjorde i dag. Jeg var grædefærdig da jeg kom hjem og var sikker på, at jeg ikke magtede at træne en plag i trafikken. Da han var blevet sat på fold og jeg kom til at tænke lidt over det hele, så så det lidt anderledes ud. På alle andre områder er han super nem og finder sig i alt. At han så blir bange for den store lastbil, det er jo ikke et nederlag for os, bare en ny opgave, som kræver lidt mere arbejde. Vi har ikke travlt.....han er kun 1 år og med den tillid han har vist mig indtil videre, ja så skal han nu nok blive trafiksikker. Nicole
Jeg synes du lyder rigtig rigtig fornuftig - så ud med den dårlige samvittighed. Man har ofte en tendens til at gå for hurtigt frem, når tingene går godt - og det er helt naturligt. Din plag har sikkert været klar til at prøve den store vej - han har bare ikke været helt klar til store lastbiler med blink og så er det jo bare drøn ærgeligt at den lige skulle komme forbi. At han "fik lov" til at flygte virker som en forstærker af flugtresponsen fordi han fik succes med det, men en hest er et stort dyr og man er også nødt til at tænke på sin egen sikkerhed. Jeg tror at han efter enkelte ture i byen er helt klar til at komme tilbage til den store vej - måske reagerer han på stedet igen, måske ikke. Men jeg er sikker på at du nok skal få dig en trafiksikker hest - I er allerede meget godt på vej. Så fortsæt træningen - det er det helt rigtige du har gang i 
Du kan evt. også tage en håndfuld godbidder med i lommen og så give ham en umiddelbart efter han har passeret noget "farligt". Godbidder har tit en rigtig god effekt i forhold til at få hesten til at holde op med at forbinde trafikken med noget farligt. Dog dur det ikke hvis du har en af de heste som slet ikke kan håndtere godbider (og fx bliver ustyrlige, rastløse eller totalt ukoncentrerede hvis der er godbidder i farvandet).
Nicole: jeg har selv lavet RIGTIG mange dumme ting med mine heste, hvor jeg har tænkt ÅH NEJ ALT er ødelagt for evig tid. Det viser sig hver gang at ingenting er ødelagt, jeg skal bare starte lidt langtsom op og stille nogle krav jeg 110% ved hesten kan honorer. Når hesten ellers er tryg og veltilpas, skal der en del til før man ødelægger noget for alvor  Jeg har også en plag på godt nok 2 år - og heller ikek alt jeg har lavet med hende er vildt snedigt. Men hun lever endnu og er glad og veltilpas og velafbalanceet. Så 'op på hesten'   Du skal nok få kommet videre og givet ham nogle gode oplevelser med trafikken  Jeg bruger ALTID godbidder når jeg laver tilvænning til noget med mine heste - det afstresser, afleder opmærksomhed fra det farlige og giver god indlæring 
for jeres svar. Jeg vil helt bestemt prøve det med godbidder. Det skal selvfølgelig nok lykkedes, men jeg må nok indrømme, at jeg mistede modet fuldstændig den dag. Jeg var sikker på, at jeg ikke magtede at træne ham korrekt i trafikken. Han er min første plag, så det meste er jo også nyt for mig. Jeg har haft ungheste før, men de har været vant til trafik, når jeg købte dem. Vi skal nok klare den og med jeres dejlige opbakning, så tvivler jeg ikke mere. Det er nu rart med lidt støtte, når man mister modet  Nicole
Jeg har en unghest på 3 år. Hun er endnu ikke tilredet. Vi har indtil sidste uge, haft fire heste på folden, og når de tre skal ride bliver hun nødt til at være alene hjemme. Hun er egentlig god til at være alene men..... Hvis der går for lang tid kører hun lidt op. Jeg vil jo helst have en afbalanceret hest, der godt kan være alene ude, at det bliver et problem. Nu er den ene hest imidlertid blevet aflivet, så nu vil den unge komme til at være alene, hvis der skal ride tur sammen. Den ene ridehest er min, den anden er ikke. Jeg blev i dag spurgt, om de måtte låne min hest, så den anden rytter kunne have en veninde med. Jeg har sagt ja, men er lige ved at have fortrudt, for nu står min unghest i stalden,og de har været væk i 1½ tíme, og hun er lidt utilfreds. Sket er sket, men er jeg for pjattet, hvis jeg fremover ikke vil låne min hest ud, fordi jeg gerne vil have, at unghesten ikke får en "kan ikke være alene hjemme fobi"? Det kan jo også være, hun lærer det modsatte. At det ikke er farligt at være alene. Ja, jeg ved ikke helt hvad jeg skal mene, hvad synes I?
Har du ike mulighed for at træne lidt med den, og hygge om den når den skal være alene, hvis du har lånt din hest ud? Så den tænker på noget andet, og får brugt hovedet lidt? Jeg syns nu ikke det er dumt at den er alene, selvfølgelig med måde,men den skal jo kunne være alene senere hen i livet også i nogle situationer... Hvis det var min ville jeg træne med den og nusse, pusle og sådan om den, hvis du er hjemme, så den ikke tænker så meget over den er alene hest.. Held og lykke med det...
Jeg træner hende i at være alene. Hun er rigtig god til at komme på stald og blive ordnet uden selvskab. Der er hun fuldstændig ligeglad med de andre. Jeg vil dog ikke altid have tid til at være hos hende, som idag i 1½ time. Problemet er også, hvis jeg skal ride med den anden rytter. Så er jeg jo væk. Hesten var ikke svedig eller noget, mens de var væk. Den gik dog lidt rastløs rundt i boksen, da jeg var derude.
Sørger for at holde mig opdateret hvordan det går med vores dressur og springryttere ude i den store verden... men der mangler virkelig een... Hvor er den fantastiske mand Thomas Velin med hans eminente franske heste? 
det har jeg osse tænkt over..... jeg synes vi mangler ham på landsholdet!
Jo... Jeg så ham også på resultatlisterne fra Kolding stævnet... Og så med Quebec også... Den har vi da ellers ikke set i længe har vi??? (Har et Quebec afkom) Og ja sympatisk rytter... 
Han har vidst døjet med ondt i ryggen et stykke tid. Men det er rigtigt han var til start i Kolding med alle de "store" heste i MB, så forhåbentlig får vi set mere til ham i den kommende tid...
Det lyder som en god idé. Hvad så med at holde den form i er i nu pt? og så bare ride nogle gode og lange ture som man jo os gør til distance. Lidt ala at provokerer en evt halthed hvis der sku sidde noget derinde som ikke er helet helt op. Det skete med min jo at det sådan lige ulmede i overfladen hele tiden så han lige ble rentgående, men det var ikke helet for det kom jo igen så snart man red efter genoptræningen 
Det var nemlig PRÆCIS det jeg havde tænkt mig   simpelthen gøre alt hvad jeg kan for at fremprovokere en halthed, hvis der findes noger der ligger og ulmer. ... Selvfølgelig i et tempo så vi begge kan følge med - først skal vi lige af med græsmavsen igen. Hold da op det er gået stærkt, siden der kom græs!
Jeg er så heldig at låne en super dejlig hest. Han er ikke og bliver aldrig sat til salg, men selv hvis han gjorde ville jeg have min tvivl ved at købe ham, da han er MEGET indfodet! Han slider sine hove mere forkert end de fleste og benstillingen er forkert hele vejen op. (vel og mærket begge forben!) Det er meget tydeligt at se på ham, og to smede har udtalt at den skal have forsko på, for at holde det, og så skal han skoes med 5 ugers mellemrum. Inden jeg fik ham hjem havde han ikke været redet i 3 år, og gik derfor uden sko, så det er først de sidste 3 måneder han har haft sådan nogle på. Da jeg havde dyrlæge til ham udtalte hun, at hun ikke var sikker på han kunne holde til dressuren på længere sigt, grundet hans benstilling. Mit mål med ham er at komme op og ride i hvert fald M dressur, så der bliver benene belastet endnu mere. Jeg har aldrig hørt om der skulle være problemer med indfodede heste og så ture, da det "bare" er lige ud, det er værst når de skal ind på små volter. så umildbart vil jeg altså tror din hests halthed skyldes noget andet end det den er indfodet, kan være dens ben bare ikke kan holde til så mange kilometer på tur, min gamle pony viste utilpashed på tur efter 10 km tur og hun havd eperfekt benstilling!